Legal Document

Category: 442

Text:
44. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 783 της 21 Νοεμ./4 Δεκ. 1969 (ΦΕΚ Α΄ 254) Περί συστάσεως τακτικών θέσεων παρά τω Νομική Συμβουλίω του Κράτους κατ’ εφαρμογήν του Ν.Δ. 169/69. Έχοντες υπ’ όψει: 1)Τας διατάξεις του άρθρ. 1 του Ν.Δ. 169/69 «περί τακτοποιήσεως εκτάκτων υπαλλήλων των Δημοσίων Υπηρεσιών και Ν.Π.Δ.Δ.». 2)Την υπ’ αριθ. 5724/Δ/5.3.69 (ΦΕΚ Β΄) 162/7.3.69 απόφασιν του Πρωθυπουργού ως Υπουργού Προεδρίας Κυβερνήσεως. 3)Την υπ’ αριθ. Λ5/1-6/151 (ΦΕΚ 710/30.10.69 τ.Β΄) απόφασιν του Πρωθυπουργού. 4)Την υπ’ αριθ. 684/2.10.69 σύμφωνον γνωμοδότησιν του Α.Σ.Δ.Υ. και 5)Την υπ’ αριθ. 831/69 γνωμοδότησιν του Συμβουλίου Επικρατείας, προτάσει των Ημετέρων Αναπληρωτού επί της Προεδρίας Κυβερνήσεως και Οικονομικών Υπουργών, απεφασίσαμεν και διατάσσομεν: Άρθρ.1.-1.Συνιστώνται παρά τω Νομικώ Συμβουλίω του Κράτους αι ως έπεται κατά κατηγορίας, κλάδους και βαθμούς τακτικαί θέσεις υπαλλήλων, προστιθέμεναι εις τας υπό του άρθρ. 34 του υπ’ αριθ. 6/61 Β. Δ/τος «περί Οργανισμού του Νομικού Συμβουλίου του Κράτους» προβλεπομένας τακτικάς θέσεις αυτού: Α΄ ΚΑΤΗΓΟΡΙΑ Κλάδος Α1 Διοικητικός: 1 θέσις επί βαθμοίς 8ω-6ω. Β΄ ΚΑΤΗΓΟΡΙΑ Κλάδος Β1 Διοικητικός: 1 θέσις επί βαθμοίς 11ω-6ω. Κλάδος Β2 Δακτυλογράφων: 7 θέσεις επί βαθμοίς 11ω-6ω. Γ΄ ΚΑΤΗΓΟΡΙΑ Κλάδος Γ2 Κλητήρων: 1 θέσις επί βαθμοίς 13ω-9ω. Άρθρ.2.1.-Παρά τω Νομικώ Συμβουλίω του Κράτους συνιστάται και ο κάτωθι νέος κλάδος. Β΄ ΚΑΤΗΓΟΡΙΑ Κλάδος Β3 Τηλεφωνητών: 1 θέσις επί βαθμοίς 11ω-7ω. 2.Ως ειδικά τυπικά προσόντα διορισμού εις τον εισαγωγικόν βαθμόν του δια της προηγουμένης παραγράφου συνιστωμένου νέου κλάδου ορίζονται: Πτυχίον τηλεφωνητού των ειδικών δια τυφλούς Σχολών ή ενδεικτικόν τρίτης τάξεως 6ταξίου Γυμνασίου και Ειδική Εμπειρία. Εις τον Ημέτερον επί των Οικονομικών Υπουργόν, ανατίθεμεν την δημοσίευσιν και εκτέλεσιν του παρόντος.